Diari Oficial de la Generalitat Valenciana


Sumari del DOGV 9804, del 07-03-2024 (2024/2063)

ORDRE 3/2024, de 6 de març, de la Conselleria d'Educació, Universitats i Ocupació, per la qual es modifica l'Ordre 1/2024, de 2 de febrer, de la Conselleria d'Educació, Universitats i Ocupació, per la qual es convoca procediment selectiu d'accés al cos d'inspectors d'educació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2063


Data del document
:   06-03-2024

Organisme emissor
:   Conselleria d'Educació, Universitats i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Educació, Universitats i Ocupació

ORDRE 3/2024, de 6 de març, de la Conselleria d'Educació, Universitats i Ocupació, per la qual es modifica l'Ordre 1/2024, de 2 de febrer, de la Conselleria d'Educació, Universitats i Ocupació, per la qual es convoca procediment selectiu d'accés al cos d'inspectors d'educació. [2024/2063]  
Amb data 5 de febrer de 2024, es va publicar en el DOGV número 9781 l'Ordre 1/2024, de 2 de febrer, de la Conselleria d'Educació, Universitats i Ocupació, per la qual es convoca procediment selectiu d'accés al cos d'inspectors d'educació, en execució de l'oferta d'ocupació pública docent corresponent a l'any 2023 pel Decret 103/2023, de 7 de juliol, del Consell.  
Atés que és necessari modificar la base 2.1, en el text en valencià, així com la valoració dels mèrits arreplegats en la base 4.1 de l'annex I de l'esmentada convocatòria, i a fi de garantir una major seguretat jurídica al procediment selectiu convocat per esta orde i facilitar a les persones aspirants una millor comprensió de la convocatòria que ha de regir el procediment selectiu.  
Sent esta modificació objecte de negociació en el si de la Mesa Sectorial d'Educació, vista la proposta de la directora general de Personal Docent, la Conselleria d'Educació, Universitats i Ocupació resol modificar l'Orde 1/2024, de 2 de febrer de 2024, de la Conselleria d'Educació, Universitats i Ocupació, per la qual es convoca procediment selectiu d'accés al cos d'inspectors d'educació.  
  
  
Primer. Modificació de la base 2.1.h, Requisits d'admissió  
Es modifica la base 2.1.h, dins dels requisits d'admissió de les persones aspirants, per la següent:  
Acreditar una antiguitat mínima de deu anys com a personal funcionari de carrera, en algun dels cossos que integren la funció pública docent, segons el Decret 80/2017, de 23 de juny, del Consell, en l'article 24. 2.a, dels quals almenys huit ho seran d'experiència docent.  
  
  
Segon. Modificació de la base 4.1 de l'annex I  
Se substituïx el punt 4.1 de l'annex I, Barem de mèrits per a accés al cos d'inspectors d'educació, pel següent:  
4.1. Preparació científica i didàctica (màxim 1,2000 punts).  
  
Tercer. Termini de presentació de noves sol·licituds  
Habilitar un nou termini de presentació de sol·licituds per a participar en este procés selectiu.  
El termini de presentació de sol·licituds serà de 15 dies hàbils a partir de l'endemà de la publicació en el Diari Oficial de la Generalitat Valenciana d'esta orde de modificació.  
La presentació de la sol·licitud de participació i de la declaració responsable es realitzarà en els termes previstos en les bases de la convocatòria.  
No hauran de presentar nova sol·licitud les persones que ja ho van fer en el termini inicial previst en la convocatòria.  
  
Quart. Termini de compliment dels requisits  
Tots els requisits enumerats anteriorment hauran de posseir-se en el dia de finalització del termini de presentació de sol·licituds arreplegat en el punt tercer d'esta orde, i mantindre's fins al moment de la presa de possessió com a personal funcionari de carrera, a excepció del requisit específic establit en la base 2.1.j.1 i d'acord amb les bases 7.1.1 i 7.1.2 de totes estes incloses en la de la convocatòria regulada en l'Orde 1/2024, de 2 de febrer de 2024, de la Conselleria d'Educació, Universitats i Ocupació.  
  
Quint. Recursos  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta orde, que posa fi a la via administrativa, podrà interposar-se potestativament recurs de reposició davant el conseller d'Educació, Universitats i Ocupació en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé, es podrà plantejar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de publicar-se, això sense perjuí de qualsevol altre que s'estimara convenient.  
  
València, 6 de març de 2024  
  
El conseller d'Educació, Universitats i Ocupació,  
JOSÉ ANTONIO ROVIRA JOVER